cyanic-selkie/wikianc huggingface dataset:
அப்துல் லத்தீப் மிர்சா
வாழ்க்கை
உலுக் பெக் சரண் அடைய முடிவு செய்தார். மெக்காவிற்கு புனித பயணம் செல்ல அவருக்கு மிர்சா அனுமதியளித்தார். எனினும் பயண வழியிலேயே மிர்சாவின் ஆணைப்படி உலுக் பெக் கொல்லப்பட்டார்.
இதன் காரணமாக இவருக்கு பதர்குஷ் என்ற பெயர் ஏற்பட்டது. இந்த பாரசீகச் சொல்லுக்குத் தந்தையைக் கொன்றவன் என்று பொருள். சில நாட்களுக்குப் பிறகு இவர் தன் சகோதரன் அப்துல் அசீசையும் கொல்லப்படுமாறு செய்தார்.
இறப்பு
இவ்வாறாக இவர் ஆட்சிக்கு வந்தார். மத ஈடுபாடு அதிகமாக இருந்ததால் உள்ளூர் மதக் குழுக்களின் ஆதரவைப் பெற்றார். எனினும் இந்த ஆதரவு அமீர்கள் இவருக்கு எதிராக செய்த சதித் திட்டத்திலிருந்து இவரைக் காப்பாற்றவில்லை. இவரது ஆட்சி ஆறு மாதங்களுக்கு மட்டுமே நீடித்தது. இவருக்குப் பிறகு இவரது உறவினர் அப்துல்லா மிர்சா ஆட்சிக்கு வந்தார். பகுப்பு:தைமூரியப் பேரரசர்கள் பகுப்பு:1450 இறப்புகள்
சத்யபோத தீர்த்தர்
சுயசரிதை
சத்யபோத தீர்த்தர் இந்தியாவின் கர்நாடக மாநிலத்தில் கிருஷ்ணா மற்றும் துங்கபத்திரை ஆறுகளுக்கு இடையில் அமைந்துள்ள ராய்ச்சூரில் பிறந்தார். காஞ்சி வாதிராஜ் ஆச்சார் எழுதிய சத்யபோத விஜயம் என்னும் நூலில் இவரது வாழ்க்கையைப் பற்றிய பெரும்பாலான தகவல்கள் காணப்படுகின்றன. 1710 இல் ஒரு பாரம்பரிய தேசஸ்த் பிராமணர் குடும்பத்தில் பிறந்த இவர், ராமச்சார்யா என்று அழைக்கப்பட்டார். இவரது தந்தை பெயர் ஹரியாச்சாரியார் மற்றும் தாயார் பெயர் அரலாபாய். 8 வயதில் சாத்திரம் படிக்க ஆரம்பித்தார். இவர் உத்தராதி மடத்தின் தலைவரானபோது அவருக்கு வழங்கப்பட்ட பெயர் சத்யபோத தீர்த்தர். உத்தராதி மடத்தின் துறவுப் பொறுப்பை ஏற்று இந்தியா முழுவதும் தனது சீடர்களுடன் பயணம் செய்து, அரசர்கள் மற்றும் நவாப்களிடமிருந்து கணிசமான செல்வம், நிலங்கள் ஆகியவற்றாஇப் பெற்றார். மேலும், தத்துவ அறிஞர்களுடன் விவாதங்களில் பெங்கேற்றார்.
இருட்டனை ஆச்சாளம்மன் கோயில்
இருட்டனை ஆச்சாளம்மன் கோயில் தமிழ்நாட்டில் நாமக்கல் மாவட்டம், இருட்டனை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. [[தை மாதம்]] பொங்கல் 1 முக்கிய திருவிழாவாக நடைபெறுகிறது.
பெ. பழனியப்பன்
'''பெ. பழனியப்பன்' (P. Palaniappan'') என்பவர் ஓர் தமிழக அரசியல்வாதி ஆவார். இவர் தரும்புரி மாவட்டம் பாப்பிரெட்டிப்பட்டிக்கு அருகிலுள்ள மோளையனூர் கிராமத்தைச் சேர்ந்தவர். 1980 இல் அ.தி.மு.க. வில் இணைந்த பழனியப்பன் கிளைச் செயலாளராகி, பின் மாவட்ட அளவில் பல்வேறு பொறுப்புகளை வகித்தவர். 2001-2006 காலகட்டத்தில் மொரப்பூர் தொகுதியில் இருந்து சட்டப் பேரவைக்கு தேர்ந்தெடுக்கப்பட்டார். பின்னர் 2011 இல் பாப்பிரெட்டிப்பட்டி தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டு. தமிழக அரசின் முன்னாள் உயர்கல்வித் துறை அமைச்சராக நியமிக்கபட்டார். 2016 சட்டம்ன்றத் தேர்தலில் மீண்டும் அதிமுக சார்பில் போட்டியிட்டு வெற்றிபெற்றார் என்றாலும் இவருக்கு மீண்டும் அமைச்சர் பதவி வழங்கப்படவில்லை. இதற்கிடையில் புதிய அரசு அமைந்த சில மாதங்களில் ஜெயலலிதா இறந்தார். அதைத் தொடர்ந்து அதிமுகவில் பல மாற்றங்கள் ஏற்பட்டு எடப்பாடி க. பழனிசாமி முதலமைச்சரானார். பின்னர் அதிமுகவில் இருந்து விலகி தினகரன் அமமுக வில் இணைந்தார் அக்கட்சியின் துணை பாெதுச்செயலாளாராக இருந்துள்ளார். 2021 தமிழ்நாடு சட்டமன்றத் தேர்தலில் பாப்பிரெட்டிப்பட்டி தொகுதியில் அமமுக சார்பில் போட்டியிட்டு தோல்வியுற்றார். இந்நிலையில் அமமுக வில் இருந்து விலகி திமுக கட்சித் தலைவர் மு. க. ஸ்டாலின் முன்னிலையில், 3 சூலை 2021 அன்று அவர் திராவிட முன்னேற்றக் கழகத்தில் இணைந்தார்.
விறன்மிண்ட நாயனார்
விறன்மிண்ட நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். அடியார்கள் மீது அன்பும், பக்தியும் விறன்மிண்ட நாயனார் கொண்டிருந்ததால், சிவபூதங்களின் தலைவராக சிவபெருமானால் நியமிக்கப்பட்டவர்.
பெ. பழனியப்பன்
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:தருமபுரி மாவட்ட நபர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:திராவிட முன்னேற்றக் கழக அரசியல்வாதிகள்
விறன்மிண்ட நாயனார்
விறன்மிண்ட நாயனார் வேளான் தொழில் செய்து வந்தவர். திருவாரூரில் சுந்தரமூர்த்தி நாயனார் அடியார்களை வணங்காது சிவபெருமானை வணங்க செல்வதை கண்டு கோபம் அடைந்தார். சிவபெருமானையும், சுந்தர மூர்த்தி நாயனாரையும் சைவ சமயத்தை விட்டே புறம் தள்ளுகிறேன் என கூறினார். விறன்மிண்ட நாயனாரின் கோபத்தை அறிந்து சிவபெருமான் “தில்லைவாழந்தணர்தம் அடியார்க்கும் அடியேன்” என முதல்வரி எடுத்துக் கொடுத்து சுந்தர மூர்த்தி நாயனார் பாடலை பாடினார். அவர்களின் பாடலைக் கேட்ட பிறகு விறன்மிண்ட நாயனார்க்கு கோபம் தனிந்து, இருவரையும் மீண்டும் சைவ சமயத்தில் சேர்த்துக் கொண்டார்.
சிவன் அடியார்களும், சிவபெருமானுக்கு இணையானவர்கள் என்ற கருத்தாக்கத்திற்கு வழு சேர்க்கும் வகையில் விறன்மிண்ட நாயனாரின் புராணம் விளங்குகிறது.
இவரை “விரிபொழில்சூழ் குன்றையர் விறன்மிண்டர்க் கடியேன்” என்று திருத்தொண்டத் தொகையில் சுந்தரமூர்த்தி சுவாமிகள் குறிப்பிடுகிறார்.
வாழ்க்கைப் புராணம்
விறன்மிண்ட நாயனார் வேளான் தொழில் செய்து வந்தவர். ஓய்வு நேரங்களில் அருகிலுள்ள சிவாலயங்களை தரிசனம் செய்ய பயணம் மேற்கொள்வதை வழக்கமாக கொண்டிருந்தார். சிவனடியார்கள் மீது அளவு கடந்த பக்தி கொண்டிருந்தார். அடியார்களை வணங்குவதையும், அவர்கள் பெருமைகளை எடுத்துக் கூறுவதையும் வழக்கமாக கொண்டிருந்தார்.
விறன்மிண்டரது அடியார் பக்தியை அறிந்த சுந்தரமூர்த்தி சுவாமிகள், திருவாரூர்க் கோயிலுட் புகுந்து தியாகராசப் பெருமானைக் கும்பிட்டு நிற்கும்போது “அடியேன் இவ்வடியார்க்கெல்லாம் அடியானாகும் நாள் என்று” வேண்டுதல் செய்தார். அப்பொழுது பெருமான் “நாம் அடியாருடன் உளோம்; அடியாரைப்பாடு என்றருளி “தில்லைவாழந்தணர்” என அடியெடுத்துக் கொடுத்தார். சுந்தரமூர்த்தி சுவாமிகள் தேசமெல்லாம் உய்வதற்கு காரணமானதும், சைவநெறியின் சீலம் விளங்கச் செய்வதுமான திருத்தொண்டத் தொகைத் திருப்பதிகத்தை “தில்லைவாழந்தணர்தம் அடியார்க்கும் அடியேன்” என்பதை முதலாகக் கொண்டு பாடியருளினார்.
இவ்வண்ணம் சுந்தரமூர்த்தி சுவாமிகள் திருத்தொண்டத்தொகை பாடுவதற்குக் காரணமாய் அமைந்த விறண்மிண்டநாயனார், பெருமாள் அருளால் திருவடி நிழலை அடைந்து கணநாதராய் விளங்கும் பேற்றினைப் பெற்றார்.
குரு பூசை
Viralminda Nayanar | 63 Nayanmars | விறல்மிண்ட நாயனார் (dinamalar.com)
விறல்மிண்ட நாயனாரின் குருபூசை ஆண்டுதோறும் Chithirai மாதம் ஆயில்யம் thiruvathirai நட்சத்திரத்தில் கொண்டாடப்படுகிறது.
Please refer Viralminda Nayanar | 63 Nayanmars | விறல்மிண்ட நாயனார் (dinamalar.com) https://temple.dinamalar.com/news_detail.php?id=1957
வெளி இணைப்புகள்
பகுப்பு:நாயன்மார்கள்
படுகத் திரைப்படத்துறை
படுகத் திரைப்படத்துறை (Badaga cinema) என்பது படுக மொழியில் வெளியாகும் திரைப்படங்களையும் அதைச் சார்ந்த தொழில்துறையையும் குறிக்கிறது. இதன் தலைமையகம் தமிழ்நாட்டில் உள்ள ஊட்டியில் உள்ளது. படுகர்கள் ஊட்டியிலும் அதைச் சார்ந்த மலைப்பகுதிகளிலும் அதிகம் வாழ்கிறார்கள். இதை படக சினிமா என்றும் அழைப்பர். இதுவரை நான்கு திரைப்படங்கள் வெளியாகியுள்ளன.
மேற்கோள்கள்
பகுப்பு:தமிழ்நாடு திரைப்படத்துறை பகுப்பு:இந்தியத் திரைப்படத்துறை
மீனாட்சி சர்கோகி
மீனாட்சி சர்கோகி ஒரு இந்திய தொழிலதிபர் மற்றும் முன்னாள் நிர்வாக இயக்குனர் ஆவார். இவர் பல்ராம்பூர் சீனி ஆலையின் இயக்குநராக இருந்தார். நஷ்டத்தில் இயங்கி வந்த சர்க்கரை வணிகத்தை லாபம் ஈட்டும் பல்நோக்கு தொழில்துறை நிறுவனமாக மாற்றி மறுமலர்ச்சி செய்த பெருமை இவருக்கு உண்டு. 1992 ஆம் ஆண்டு இந்திய சர்க்கரைத் தொழிலுக்கு இவர் ஆற்றிய பங்களிப்பிற்காக இந்திய அரசிடமிருந்து நான்காவது உயரிய விருதான பத்மசிறீ விருதைப் பெற்றார்.
சுயசரிதை
1944 ஆம் ஆண்டு, அதிக மக்கள் தொகை கொண்ட இந்திய மாநிலமான உத்தரப் பிரதேசத்தில் உள்ள கான்பூரில் பிறந்த இவர், நைனிடாலில் உள்ள செயின்ட் மேரிஸ் கான்வென்ட் உயர்நிலைப் பள்ளியில் தனது ஆரம்பப் பள்ளிப் படிப்பை முடித்துவிட்டு, கான்பூருக்குத் திரும்பினார், அங்கு தனது பட்டப்படிப்பை முடித்தார். இவர் வணிகத்தின் அடிப்படைகளைக் கற்றுக்கொண்டார், மூத்த நிர்வாகத்தை அகற்றிவிட்டு, வணிகத்தின் முதல் முழு வருடத்தில் 4.4 மில்லியன் லாபம் ஈட்டுவதற்காக நிறுவனத்தை திறம்பட நடத்தினார்.
மீனாட்சி தனது கணவருடன் ஜூன் 2015 வரை 22 ஆண்டுகளாக நிறுவனத்தின் நிர்வாக இயக்குநரின் பொறுப்புகளைப் பகிர்ந்து கொண்டார், அப்போது இவர் ஒரு செயல் அல்லாத இயக்குநர் பதவியைத் தக்க வைத்துக் கொண்டார். இந்த காலகட்டத்தில், பல்ராம்பூர் சர்க்கரை ஆலைகள் ஒரு யூனிட் வணிகத்திலிருந்து பல தொழிற்சாலைத் தொழிலாக வளர்ந்தது, அதை இவர் 1990 இல் பப்னன் சர்க்கரை ஆலைகள், 1998 இல் துளசிபூர் சர்க்கரை ஆலைகள், இல் தாம்பூர் சர்க்கரை ஆலைகளின் ரௌசகான் தொழிற்சாலை, மேலும், 2007 இல் இந்தோ கல்ஃப் சர்க்கரை ஆலைகள் ஆகியவற்றை வாங்குவதன் மூலம் சாதித்தார். பிறகு, இவரது நிர்வாகம், எத்தனால் மற்றும் மின்சாரம் போன்ற பிற பகுதிகளுக்கு வணிகத்தை பன்முகப்படுத்தியது.
சான்றுகள்
பகுப்பு:21 ஆம் நூற்றாண்டு இந்தியப் பெண் தொழிலதிபர்கள் பகுப்பு:20 ஆம் நூற்றாண்டு இந்தியப் பெண் தொழிலதிபர்கள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:வாழும் நபர்கள் பகுப்பு:1944 பிறப்புகள் பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
பாஞ்சாலங்குறிச்சி வீரசக்கம்மாள் கோயில்
பாஞ்சாலங்குறிச்சி வீரசக்கம்மாள் கோயில் தமிழ்நாட்டில் தூத்துக்குடி மாவட்டம், பாஞ்சாலங்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வீரசக்கதேவி அம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாயகம் (திரைப்படம்)
தாயகம் திரைப்படம் ஏ. ஆர். இரமேஷ் இயக்கத்தில் 1996ம் ஆண்டு வெளியான அதிரடி தமிழ் படமாகும். விஜயகாந்த், அருண் பாண்டியன், நெப்போலியன் ஆகியோர் முதன்மை கதாபாத்திரத்தில் நடித்திருந்தனர். தேவா இசையமைப்பில் 15 ஜனவரி 1996 ல் வெளிவந்தது. வசூலில் எதிர்பார்த்த அளவு வெற்றிபெறவில்லை. இத்திரைப்படம் தெலுங்கில் மாத்ருபூமி என்ற பெயரில் மொழிமாற்றம் செய்யப்பட்டு வெளியிடப்பட்டது.
கதை
மரண தண்டனை பெற்ற மூன்று கைதிகள் சிறையிலிருந்து தப்பித்து, அப்துல் சலிம் (லஷ்மி ரத்தன்) எனும் விஞ்ஞானி பயணிக்கும் விமானத்தை கடத்துகின்றனர். ஏனெனில் அவர் ஒரு அதிசய கண்டுபிடிப்பான ஒரு மருந்தை தனக்கு சொந்தமாக்கி கொள்ள கடத்துகின்றனர். விமான ஒட்டி (நெப்போலியன்) கடத்தல்காரர்களின் கட்டளைகிணங்க விமானத்தை காஷ்மீர் மலை மீது இறக்குகிறார். அங்கே, ஸ்னொபியர் (மன்சூர் அலிகான்) எனும் தீவிரவாதிகளின் தலைவன் மருந்தை பெறுவதற்காக பயணிகளை கொல்வதாக மிரட்டுகிறான். அவர்களை மீட்பதே மீதி கதை.
விருதுகள்
இத்திரைப்படம் வெளியானபோது பின்வரும் விருதுகளை பெற்றது:
பாடல்கள்
இத்திரைப்படத்திற்கான பிண்ணனி இசையையும் பாடலுக்கும் தேவா இசையமைத்திருந்தார். 1996ல் பாடல்கள் வெளியானது, இதிலுள்ள 5 பாடல்களை கவிஞர் பிறைசூடன் எழுதியிருந்தார்.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:1996 தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:நெப்போலியன் நடித்த திரைப்படங்கள்
எம். தாதம்பட்டி
'''எம். தாதம்பட்டி' (M Thathampatti'') என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு சிற்றூர் ஆகும். இது பொன்னேரி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், அரூரிலிருந்து 4 கிலோமீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவில் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'45.9"N 78°31'38.3"E ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
பல்லாவரம் ஏரி
பல்லாவரம் ஏரி அல்லது பெரிய ஏரி (Pallavaram lake) என்பது தமிழ்நாட்டின், சென்னையில் உள்ள ஒரு ஏரியாகும். இந்த ஏரி பல்லாவரம்-குரோம்பேட்டை தொடர்வண்டி பாதையின் கிழக்குப்பக்கத்தில் உள்ளது. இது ஒரு பெரிய ஏரியாக இருந்தும் வறண்டும், தொழிற்சாலை கழிவு நீராலும், குப்பைகளாலும் மாசடைந்துள்ளது.
சூழலியல் தாக்கம்
இந்த ஏரி தொடர்வண்டிகளில் செல்பவர்களுக்கு நன்கு தெரியும் வகையில் உள்ளது. இந்த ஏரியில் ஒரு துளி நீரும் இல்லை. மேலும் குப்பைகள் குவிந்து மாசடைந்த நிலையில் உள்ளது.
மேற்கோள்கள்
பகுப்பு:சென்னை ஏரிகள்
சிசுபால் ராம்
சிசுபால் ராம் (Shishupal Ram) இந்திய நாட்டைச் சேர்ந்த ஒரு குழந்தை மருத்துவர் ஆவார். இந்தியாவின் பீகார் மாநிலத்தில் 1920 ஆம் ஆண்டில் பிறந்த இவர், பாட்னா மருத்துவக் கல்லூரியில் மருத்துவப் பாடத்தில் பட்டம் பெற்றார். இவருடைய மருத்துவ சேவையை அங்கீகரிக்கும் வகையில் இந்திய அரசு இவருக்கு 1983 ஆம் ஆண்டு நாட்டின் நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி சிறப்பித்தது. சிசுபால் ராம் 2011 ஆம் ஆண்டு அக்டோபர்  மாதம் 29 ஆம் நாளன்று  தனது 84 வயதில் இறந்தார்.
மேற்கோள்கள்
பகுப்பு:1920 பிறப்புகள் பகுப்பு:2011 இறப்புகள் பகுப்பு:பத்மசிறீ விருது பெற்ற மருத்துவத்துறையினர் பகுப்பு:இந்திய மருத்துவர்கள்
வெள்ளகோவில் சிவலோக நாதர் கோயில்
கருவறைக்குள் சென்று வழிபடும் கோவில்.
அமைவிடம்
திருப்பூர் மாவட்டம் திருச்சி செல்லும் சாலையில் 40 கிலோமீட்டரில் காங்கேயத்திற்கு அடுத்து வெள்ளக்கோவிலில் சிவ லோகநாதர் கோவில் அமைந்துள்ளது
இக்கோவிலின் சிறப்பு
வெள்ளக்கோவில் பகுதியில் சிவலோகநாதர் திருக்கோவில் 12 ஆண்டுகளுக்கு முன்னால் கட்டப்பட்டு உணவால் சைவர்களாக உள்ளவர்கள் பூவும் நீரும் கொண்டு இறைவனை வழிபட வகை செய்துள்ளார்கள். பன்னிரு திருமுறைகளை ஒதி சிவனை தினமும் வழிபாடு செய்யப்படுகிறது. நால்வர் குருபூஜைகளும் மிக சிறப்பாக கொண்டாடப்படுகிறது. வாரவழிபாடு பிரதோசம் நடராசர் அபிசேகம் அடியார்களால் சிறப்பாக கொண்டாடப்படுகிறது.
பகுப்பு:திருப்பூர் மாவட்டத்திலுள்ள சிவன் கோயில்கள்
ஐசோபென்சான்
ஐசோபென்சான் (Isobenzan) என்பது C9H4Cl8O என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். டெலோடிரின் என்ற பெயராலும் இதை அழைக்கலாம். 1958 ஆம் ஆண்டுக்கும் 1965 ஆம் ஆண்டுக்கும் இடைபட்ட காலத்தில் உற்பத்தி செய்யப்பட்ட இச்சேர்மம் தற்போது பயன்படுத்தப்படுவதில்லை. கரிம வேதியியல் மாசாக மண்ணில் 2 முதல் 7 ஆண்டுகளுக்கு இது நீடித்து நிற்கிறது. மேலும் மனித இரத்தத்தில் ஐசோபென்சானின் உயுரியல் அரைவாழ்வுக் காலம் 2.8 ஆண்டுகள் என மதிப்பிடப்பட்டுள்ளது.
அமெரிக்காவில் இது மிகவும் அபாயகரமான பொருளாக வகைப்படுத்தப்பட்டுள்ளது, ஐசோபென்சான் உற்பத்தி, சேமிப்பு அல்லது குறிப்பிடத்தக்க அளவுகளில் பயன்படுத்துதல் போன்ற செயல்பாடுகளை அந்நாட்டின் அவசரகால திட்டமிடல் மற்றும் சமூக தகவல் அறியும் உரிமை சட்டம் (42 யு.எசு.சி 11002) பிரிவின் 302 ஆம் பிரிவு விதியின்படி கண்காணீக்கப்படுகின்றன.
மேற்கோள்கள்
பகுப்பு:கரிமகுளோரைடுகள் பகுப்பு:கரிம ஆலைடுகள் பகுப்பு:ஐசோபென்சோபியூரான்கள் பகுப்பு:கரிமகுளோரைடு பூச்சிக்கொல்லிகள்
போகொல் தேன்சிட்டு
போகொல் தேன்சிட்டு (ஏதோபைகா டெக்கோரோசா) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது போகொல் தீவில் (பிலிப்பீன்சு) மட்டுமே காணப்படும் அகணிய உயிரி.
இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
மேற்கோள்கள்
பகுப்பு:தேன்சிட்டு
கங்கா நாயர்
கங்கா நாயர் (ஆங்கிலம்: Ganga Nayar; மலாய்: Ganga Nayar; சீனம்: 恒河纳亚尔) (பிறப்பு: 3 ஆகத்து 1923; இறப்பு: 3 ஏப்ரல் 2009) என்பவர் மலேசிய தொழிலாளர் கட்சியை நிறுவிய இந்திய வம்சாவளியைச் சேர்ந்த மலேசிய அரசியல்வாதி ஆவார். மலேசியாவில் ஓர் அரசியல் கட்சிக்குத் தலைமை தாங்கிய முதல் பெண் என்ற பெருமையைப் பெற்றவர்.
மலேசிய வரலாற்றில் மலேசிய மாநிலச் சட்டமன்றத்துக்குத் தேர்ந்தெடுக்கப்பட்ட முதல் இந்தியப் பெண்மணி (First Indian Woman to be elected to a Legislature in Malaysia) எனும் பெருமையும் இவருக்கு உண்டு. 1969-ஆம் ஆண்டு மலேசியப் பொதுத் தேர்தலில் சிலாங்கூர் மாநிலத்தின் செரண்டா சட்டமன்றத் தொகுதியில் தேர்வு செய்யப்பட்டார்.
அரசியல் வாழ்க்கை
1958-ஆம் ஆண்டில், கங்கா நாயர் தம் 34-ஆவது வயதில் மலாயா தொழிலாளர் கட்சியில் சேர்ந்தார்.
அவர் அரசியலுக்குள் வந்த போது அவரின் முதல் கருத்துரை:
சோசலிச முன்னணி
கெராக்கான் கட்சியின் மகளிர் பிரிவுக்கான முதல் தலைவராகப் பதவி உயர்ந்தார். 1969-ஆம் ஆண்டு மலேசியப் பொதுத் தேர்தலில், 14,000 வாக்காளர்களைக் கொண்ட செரண்டா மாநிலத் தொகுதியில்; கெராக்கான் கட்சியின் சார்பில் போட்டியிட்டார். அவர் செந்தூல் கெராக்கான் கிளையின் தலைவராக இருந்த போதிலும், செரண்டாவில் போட்டியிட வற்புறுத்தப்பட்டார்.
செதாபாக் நாடாளுமன்றத் தொகுதி
1974-ஆம் ஆண்டில், அவர் கெராக்கான் கட்சியில் இருந்து விலகி ஜனநாயக செயல் கட்சியில் சேர்ந்தார். கோலாலம்பூர், செத்தாபாக் நாடாளுமன்றத் தொகுதிக்கான முதல் முயற்சியில் தோல்வி அடைந்தார். 1975-ஆம் ஆண்டில், ஜனநாயக செயல் கட்சியின் டாமன்சாரா கிளையின் தலைவராக இருந்தபோது, கட்சியில் இருந்து விலகினார்.
கங்கா நாயர் 1978-ஆம் ஆண்டு சனவரியில் தொழிலாளர்க் கட்சியை (Worker's Party) நிறுவினார். இந்தக் கட்சிக்குப் பெண்கள் கட்சி (Women's Party) எனும் புனைப்பெயர் உண்டு. அதன் தலைவராக வழிநடத்தினார். 1978-ஆம் ஆண்டுப் பொதுத் தேர்தலில் கட்சியின் தனி வேட்பாளராகப் போட்டியிட்டார்.
மேலும் சுங்கை பீசி நாடாளுமன்றத் தொகுதி (Sungei Besi Parliamentary Constituency) மற்றும் சுங்கைவே மாநிலத் தொகுதியிலும் (Sungei Way State Constituency) போட்டியிட்டார். எனினும் இரு தொகுதிகளிலும் தோல்வி அடைந்தார்.
தேசிய நம்பிக்கை கட்சி
கங்கா நாயர் 1978-ஆம் ஆண்டில் உருவாக்கிய தொழிலாளர்க் கட்சி தற்போது அமாணா தேசிய நம்பிக்கை கட்சி (Parti Amanah Negara) என பெயர் மாற்றம் கண்டுள்ளது. இந்தக் கட்சி 2015-ஆம் ஆண்டில் இருந்து பாக்காத்தான் ஹரப்பான் கூட்டணியின் ஒரு கட்சியாகச் செயல்படுகிறது. அதன் இப்போதைய தலைவர் முகமது சாபு.
தனிப்பட்ட வாழ்க்கை
கங்கா நாயரின் தந்தையார் மலேசிய உச்ச நீதிமன்றத்தில் உதவிப் பதிவாளராக (Assistant Registrar Malaya Supreme Court) பணிபுரிந்தார். அவர் மலாயாவின் இலங்கைச் சமூகத்தின் தலைவராகவும் அறியப்பட்டார். தாயார் ஓர் ஆசிரியராக பணியாற்றினார். கங்கா நாயர் பத்திரிகையாளரான சி.வி. நாயர் (C.V Nayar) என்பவரை மணந்தார். அவர்களுக்கு 8 குழந்தைகள்.
கங்கா நாயர் தம்முடைய 86-ஆவது வயதில் கோலாலம்பூர் செபுத்தே நகர்ப் பகுதியில் இருந்த அவருடைய இல்லத்தில் காலமானார்.
மேலும் காண்க
பகுப்பு:1923 பிறப்புகள் பகுப்பு:மலேசிய நபர்கள் பகுப்பு:மலேசிய இந்தியர்கள் பகுப்பு:மலேசிய அரசியல்வாதிகள் பகுப்பு:மலேசியத் தமிழ் அரசியல்வாதிகள் பகுப்பு:மலேசியாவில் அரசியல்
என். எம். பெரேரா
'''என். எம். பெரேரா (N. M. Perera, ඇන්.ඇම්.පෙරේරා, இயற்பெயர்: நாணயக்காரபத்திரகே மார்ட்டின் பெரேரா''', 6 சூன் 1905 – 14 ஆகத்து 1979) இலங்கையின் இடதுசாரி அரசியல்வாதியும், லங்கா சமசமாஜக் கட்சி நிறுவனரும், முன்னாள் அமைச்சரும் ஆவார்.
ஆரம்ப வாழ்க்கை
என். எம். பெரேரா கொழும்பு பாலத்துறையில் நாணயக்காரபத்திரகே ஆபிரகாம் பெரேரா, யொகானா பெரேரா என்பவருக்கும் ஒன்பது பிள்ளைகளில் ஐந்தாவதாகப் பிறந்தார். பாலத்துறை யோசேப்பு கல்லூரியிலும், பின்னர் முகத்துவாரம் புனித தோமையர் கல்லூரியிலும் ஆரம்பக் கல்வியைக் கற்றார். 1919 இல் கொள்ளுப்பிட்டி புனித தோமையர் கல்லூரியிலும், பின்னர் 1922 இல் கொழும்பு ஆனந்தா கல்லூரியிலும் கல்வி பயின்றார். ஆனந்தா கல்லூரியின் துடுப்பாட்ட அணியில் விளையாடினார்.
கொழும்பு பல்கலைக்கழகக் கல்லூரியில் இளங்கலைப் பட்டம் பெற்ற பின்னர் இலண்டன் சென்று பொருளியல் பள்ளியில் 1927–33 காலப்பகுதியில் பயின்று, பொருளியலில் கலாநிதிப் பட்டம் பெற்றார். தொடர்ந்து இலண்டன் பல்கலைக்கழகத்தின் DSc பட்டம் பெற்றார். முதன் முதலில் DSc பட்டம் பெற்ற முதலாவது இலங்கையர் இவரே ஆவார்.
அரசியலில்
1935 ஆம் ஆண்டில் லங்கா சமசமாசக் கட்சியை நிறுவியவர்களில் பெரேராவும் ஒருவர். 1936 இல் சபரகமுவா மாகாணத்தின் ருவான்வெல்ல தேர்தல் தொகுதியில் போட்டியிட்டு இலங்கை அரசாங்க சபைக்குத் தெரிவானார். அவரும் பிலிப் குணவர்தனாவும் இணைந்து பிரிந்தானிய ஆட்சியில் இருந்து முழுமையான விடுதலைக்கான அக்கட்சியின் போராட்டத்தை முன்னெடுத்தார்கள். இரண்டாம் உலகப் போர்க் காலத்தில் 1940 இல் கைது செய்யப்பட்டார். 1942 ஏப்ரல் 5 இல் சிறையில் இருந்து தப்பி இரகசியமாக இந்தியா சென்றார். அங்கு அவர் இந்திய, இலங்கை, பர்மிய போல்செவிக்-லெனினியக் கட்சியில் இணைந்து விடுதலைப் போராட்டத்தைத் தொடர்ந்தார்.
போர் முடிவுற்ற காலத்தில் சமசமாசக் கட்சி இரண்டாக பிளவடைந்தது. சமசமாசக் கட்சியின் தலைவராகத் தொடர்ந்து இயங்கி வந்தார். 1947 தேர்தலை அடுத்து எதிர்க்கட்சித் தலைவர் ஆனார்.
1954 இல் கொழும்பு மாநகர முதல்வராகத் தெரிவு செய்யப்பட்டார். 1956 தேர்தலை அடுத்து மீண்டும் எதிர்க்கட்சித் தலைவரானார். 1960களின் ஆரம்பத்தில் கட்சி மேலும் பிளவடைந்தது. என், எம். பெரேராவின் தலைமையில் சிலர் இலங்கை சுதந்திரக் கட்சியின் அரசில் இணைந்தனர். இதனை அடுத்து சமசமாசக் கட்சி நான்காம் அனைத்துலகம் உறுப்புரிமையை இழந்தது.
1964 – 1965 காலப்பகுதியிலும், பின்னர் 1970 – 1975 காலப்பகுதியிலும் நிதி அமைச்சராகப் பணியாற்றினார். 1977 தேர்தலில் முதல் தடவையாக நாடாளுமன்ற இருக்கையை இழந்தார்.
வெளி இணைப்புகள்
பகுப்பு:1905 பிறப்புகள் பகுப்பு:1979 இறப்புகள் பகுப்பு:இலங்கையின் நிதி அமைச்சர்கள் பகுப்பு:இந்திய விடுதலைப் போராட்ட வீரர்கள் பகுப்பு:இலங்கையின் எதிர்க்கட்சித் தலைவர்கள் பகுப்பு:இலங்கை தொழிற்சங்கவாதிகள் பகுப்பு:இலங்கையின் கல்விமான்கள் பகுப்பு:இலங்கை அரசாங்க சபை உறுப்பினர்கள் பகுப்பு:சிங்கள அரசியல்வாதிகள் பகுப்பு:இலங்கை அரசியல்வாதிகள் பகுப்பு:இலங்கையின் 1வது நாடாளுமன்ற உறுப்பினர்கள் பகுப்பு:இலங்கையின் 2வது நாடாளுமன்ற உறுப்பினர்கள் பகுப்பு:இலங்கையின் 3வது நாடாளுமன்ற உறுப்பினர்கள் பகுப்பு:இலங்கையின் 4வது நாடாளுமன்ற உறுப்பினர்கள் பகுப்பு:இலங்கையின் 5வது நாடாளுமன்ற உறுப்பினர்கள் பகுப்பு:இலங்கையின் 6வது நாடாளுமன்ற உறுப்பினர்கள் பகுப்பு:இலங்கையின் 7வது நாடாளுமன்ற உறுப்பினர்கள் பகுப்பு:கொழும்பு மாவட்ட நபர்கள் பகுப்பு:இலங்கை இடதுசாரிகள் பகுப்பு:லங்கா சமசமாஜக் கட்சி அரசியல்வாதிகள் பகுப்பு:கொழும்பு முதல்வர்கள்
சுதர்சன் தேவநேசன்
சுதர்சன் தேவநேசன் என்பவர் கனடாவில் வசிக்கும் இந்திய மருத்துவரும் கல்வியாலரும் ஆவார். இவர் பெங்களூரில் உள்ள காட்டன் பாய்சு பள்ளியில் படித்தார்.பின்னர் மெட்ராசு கிறிஸ்தவக் கல்லூரியிலும், சென்னைப் பல்கலைக்கழகத்திலும், வேலூரில் உள்ள கிறிஸ்தவ மெடிக்கல் கல்லூரியில் பயின்றார். சில காலம், தமிழ்நாட்டிலும், இராஜஸ்தானிலும் மருத்துவராகப் பணியாற்றினார். பின்னர்,, 1972 ஆம் ஆண்டில் கனடாவிற்கு குடிபெயர்ந்தார். நியுபவுண்ட்லாண்டில் உள்ள ஜேன்வே குழந்தைகள் மருத்துவமனையிலும் பணியாற்றினார். பின்னர் ரொறன்ரோவிற்கு குடிபெயர்ந்து குடும்ப மருத்துவராகத் தொடர்ந்தார். இவர் ஆர்டர் ஆஃப் கனடா என்ற கனடாவின் அமைப்பில் உறுப்பினராக உள்ளார்.
சான்றுகள்
பகுப்பு:வாழும் நபர்கள் பகுப்பு:கனடியத் தமிழர் பகுப்பு:1943 பிறப்புகள்
சி. வே. சண்முகம்
'''சி. வே. சண்முகம்' (C. V. Shanmugam'') ஓர் தமிழக அரசியல்வாதி ஆவார். இவர் சட்டப்பிரிவில் இளங்கலைப் பட்டம் பெற்றவர். இவருடைய தந்தை வேணுகோபால் வந்தவாசி தொகுதி எம்.பி. யாகவும், ஒருங்கிணைந்த தென்னாற்காடு மாவட்ட அமைப்பாளராகவும் இருந்துள்ளார். இவர் 2011 மற்றும் 2016 சட்டப்பேரவை தேர்தல்களில் விழுப்புரம் தொகுதியிலிருந்து தமிழக சட்டபேரவை உறுப்பினராக தேர்ந்தெடுக்கப்பட்டவர். தமிழக அரசின் வணிகவரி மற்றும் பத்திரப் பதிவு மற்றும் சட்டம், நீதிமன்றங்கள், சிறைச்சாலைகள் துறை அமைச்சராக பணியாற்றியுள்ளார். 2016-2021 ஆண்டு வரை சட்டம், நீதிமன்றங்கள் மற்றும் சிறைத்துறை அமைச்சராக பொறுப்பேற்றார். இவர் அனைத்திந்திய அண்ணா திராவிட முன்னேற்றக் கழகம் கட்சியை சார்ந்தவர்.
நாடாளுமன்ற உறுப்பினர்
சி. வே. சண்முகம் 2022ஆம் ஆண்டு சூன் மாதம் நடைபெற இருந்த நாடாளுமன்ற மாநிலங்களை உறுப்பினருக்கான தேர்தலில் போட்டியின்றி தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:விழுப்புரம் மாவட்ட நபர்கள் பகுப்பு:தமிழ்நாடு கல்வி அமைச்சர்கள்
விசாகப்பட்டினம் நகர அரங்கம்
விசாகப்பட்டினம் நகர அரங்கம் (Town Hall Visakhapatnam) இந்தியாவின் ஆந்திரப்பிரதேச மாநிலத்தில் உள்ள விசாகப்பட்டினம் நகரத்திலுள்ள நகராட்சிக் கட்டிடமாகும். நகர அரங்கத்திற்கான அடித்தளம் 1893 ஆம் ஆண்டு போடப்பட்டது. இதற்கான செலவுத்தொகையான ரூ 50000 போப்பிலியின் அரசரிடம் கடனாகப் பெறப்பட்டது. பின்னர் 1904 ஆம் ஆண்டு விசாகப்பட்டின நகர அரங்கம் நகராட்சியிடம்  ஒப்படைக்கப்பட்டது. அரங்கத்தின் மொத்த பரப்பளவு 5,000 சதுர அடியாகும். 1960 ஆம் ஆண்டுகளின் பிற்பகுதியில் நாடக, கலாச்சார மற்றும் இலக்கிய நிகழ்வுகளின் மையமான விசாகப்பட்டின மாநகராட்சி இந்த நகர மண்டபத்தை புதுப்பித்தது.
மேற்கோள்கள்
பகுப்பு:விசாகப்பட்டினம் மாவட்டம்
செம்னன் மாகாணம்
செம்னன் மாகாணம் (Semnan Province, பாரசீக மொழி: استان سمنان‎, Ostān-e Semnān ) என்பது ஈரானின் 31 மாகாணங்களில் ஒன்றாகும். இது நாட்டின் வடக்கில் உள்ளது, அதன் தலைநகராக செம்னான் நகரம் உள்ளது. செம்னான் மாகாணம் 96,816 சதுர கிலோமீட்டர் பரப்பளவைக் கொண்டுள்ளது இந்த மாகாணமானது அல்போர்சு மலைத்தொடர் மற்றும் அதன் தெற்குப் பகுதிகளில் உள்ள டாஷ்-இ காவிர் பாலைவனத்தை எல்லைகளைக் கொண்டுள்ளது.
2014 சூன் 22, அன்று ஒருங்கிணைப்பு மற்றும் வளர்ச்சி  நோக்கங்களுக்காக மாகாணங்களை ஐந்து பகுதிகளாகப் பிரிக்கப்பட்டது. இதன் பின்னர் இந்த மாகாணம் பகுதி ஒன்றின் ஒரு பகுதியாக உள்ளது.
மாகாணத்தின் மாவட்டங்களாக செம்னான் கவுண்டி, அராதன் கவுண்டி, டம்கன் கவுண்டி, ஷாருத் கவுண்டி, மெஹ்திஷாஹ்ர் கவுண்டி, மியாமி கவுண்டி, சோர்கே கவுண்டி மற்றும் கார்ம்சார் கவுண்டி ஆகியவை அடங்கும். 1996 ஆம் ஆண்டில், மாகாணத்தின் மக்கள் தொகையானது 501.000 (2011 இல் 631.218  ) ஆகும். மேலும் 2005 இல் செம்னன் நகரின் (மாகாணத்தின் தலைநகரம்) மக்கள் தொகையானது 119.778 என்று இருந்தது. மாகாணத்தின் மிகப்பெரிய நகராக ஷாருத் நகரம் உள்ளது. இதன் மக்கள் தொகையானது 231,831 என்று உள்ளது.
நிலவியல்
இந்த மாகாணமானது இரண்டு பகுதிகளாக உள்ளது: ஒரு பகுதி மலைப்பிரதேச பிராந்தியமாகவும், அடுத்தது மலைகளின் அடிவாரத்தில் உள்ள சமவெளி பிராந்தியமாகவும் உள்ளது. மலை பிராந்தியமானது பொழுதுபோக்கு அம்சங்களைக் கொண்டதாகவும், கனிமங்கள் நிறைந்திதாகவும் உள்ளது. சமவெளி பிராந்தியமானது ஈரானின் சில பண்டைய நகரங்களை உள்ளடக்கியதாக உள்ளது. அதாவது பார்த்தியப் பேரரசின் தலைநகரங்களில் ஒன்று அங்கு அமைந்துள்ளது. செம்னன் மக்கள் பேச்சுவழக்கானது சிறப்பு சொற்களைக் கொண்ட வட்டாரவழக்கு கொண்ட உள்ளூர் மொழியைக் கொண்டதாக உள்ளது. இந்த மொழியானது பண்டைய பார்த்தியன் மொழியான பஹ்லவி மொழியில் இருந்து உருவானது.
இந்த மாகாணத்தில் அண்டை மகாகாணங்களாக வடக்கில் கொலெத்தான் மாகாணம் மற்றும் மாசாந்தரான் மாகாணம் மேற்கே தெஹ்ரான் மாகாணம் மற்றும் கொம் மாகாணம் தெற்கில் இசுபகான் மாகாணம் மற்றும் கிழக்கில் இரசாவி கொராசான் மாகாணம் போன்றவை உள்ளன.
அபர் காடு
இந்த காடானது மத்திய மாகாணமான செம்னானில், கோல்ஸ்டான் மாகாணத்தின் எல்லைக்கு அருகில் உள்ளது. இது ஈரானில் உள்ள மிகப் பழமையான காடுகளில் ஒன்றாகும், இது மூன்றாவது புவிச்சரிதக்காலத்தின் எச்சமாகும். இந்தக் காடுகள் வழியாக சாலை அமைக்க ஈரானிய சாலைகள் அமைச்சின் முடிவினால் கடந்த ஆண்டு பரவலான ஆர்ப்பாட்டங்கள் நடக்க தூண்டுகோலாக ஆனது. <sup class="noprint Inline-Template">] <sup class="noprint Inline-Template" data-ve-ignore="true">[ '' <span title="The time period mentioned near this tag is ambiguous. (October 2012)">எப்போது? '' நாட்டின் ஊடகங்களின் ஆதரவுடன் சுற்றுச்சூழல் ஆர்வலர்கள், அமைச்சின் முடிவுக்கு எதிராக பரந்த அளவிலான பரப்புரையைத் தொடங்கினர். இதன் முடிவில் வழக்குரைஞர் ஜெனரல் இந்தச் சாலை கட்டுமானத்தை நிறுத்த உத்தரவிடும் சூழலுக்கு வரும் நிலை ஏற்பட்டது. இருப்பினும், இந்த முயற்சிகள் அனைத்தும் 2008 ஏப்ரல் மாதம் சாலை அமைக்க சாலை அமைச்சகத்திற்கு அரசாங்கம் அனுமதி வழங்கியதாக அறிவிக்கப்பட்டபோது வீணானது. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (October 2012)">மேற்கோள் தேவை  ]
வரலாறு
அவெத்தாவின் பழங்காலத்தில் இருந்தே செம்மனானை பதினாறு பிரிவுகளாகப் பிரிக்கலாம். மீடியாப் பேரரசு மற்றும் அகாமனிசியப் பேரரசு போன்றவற்றின் காலங்களில், இந்த பேரரசுகளின் மிகப்பெரிய மாகாணங்களில் ஒன்றாக இருந்தது, இன்று இது தோராயமாக பண்டைய பிராந்தியமான பார்த்தியாவின் எல்லைகளை ஒத்துள்ளது.
இஸ்லாமிய காலத்தில், கோமஸ் அல்லது கோமேஷின் வரலாற்று பிராந்தியத்தின் ஒரு பகுதியாக செம்னன் இருந்தது. மேலும் பட்டுப் பாதையானது இப்பகுதியின் மையத்தில் சென்றது. இந்த மாகாணம் ஏராளமான போர்களுக்கு சாட்சியாக இருந்தது என்று சொல்ல தேவையில்லை.
ஈரானின் கலாசார வரலாற்று பாரம்பரிய அமைப்பானது செம்னனில் உள்ள அரண்மனைகள், கோட்டைகள், கோட்டையகங்கள், வணிகர் சத்திரங்கள், வரலாற்று எச்சங்கள் போன்ற மரபுவழிச் சொத்துகளாக 470 தளங்களை பட்டியலிடுகிறது. இவை தவிர, பல்வேறு சமய மற்றும் புனித இடங்களும் உள்ளன.
குறிப்புகள்
பகுப்பு:ஈரானின் மாகாணங்கள் பகுப்பு:Webarchive template wayback links பகுப்பு:Coordinates on Wikidata
அரியலூர் கோதண்டராமசாமி கோயில்
அரியலூர் கோதண்டராமசாமி கோயில் (Kodandaramaswamy Temple, Ariyalur) என்பது தமிழ்நாட்டிலுள்ள அரியலூரில் அமைந்துள்ள வைணவக் கோயிலாகும். இக்கோயிலில் தசாவாதரச் சிற்பங்கள் அமைந்துள்ளன. இங்குள்ள பெருமாள் கோதண்டராமசாமி என அழைக்கப்படுகிறார்.
திருக்கோயில் அமைப்பு
முகப்பைக் கடந்ததும் பலிபீடம், கொடிமரம் தரிசித்து ராமநாமத்தின் பெருமைபோல கம்பீரமாக நிற்கும் ஐந்து நிலை கோபுரத்தின் வழியே சென்று கருடனை வணங்கி முன் மண்டபத்தினுள் நுழைந்தால் மண்டபத் தூண்களில் தசாவதாரச் சிற்பங்கள் காணப்படும். இது கோதண்டராமர் கோயில் என்று சொல்லப்பட்டாலும் கருவறையில் ஶ்ரீதேவி பூதேவி சமேத வெங்கடாஜலபதி மூலவரையும் உற்சவரையும் தரிசிக்கும்போது மனம் நிறைகிறது. அலமேலு மங்கைத் தாயார் தனிச்சன்னதியில் அருள்பாலிக்கிறாள். கோயிலின் பெயருக்கு காரணமான கோதண்டராமர், இனியவளும் இளையவனும் உடனிருக்க அனுமன் திருப்பாதம் பணிய எழிலாகத் தோற்றமளிக்கிறார், மலர் மகளுக்கு மட்டும் தான் இராமாவதாரத்தில் இடம் உண்டு என்றாலும், இங்கே பூமகளுக்கு ஒரு சிறப்பு உண்டு. இங்கே உள்ள ராம விக்ரகம் பூமித்தாயால் சுமந்து தரப்பட்டது என்பதுதான் அது.
புராணக்கதை
பூமிக்கடியில் புதையுண்ட இக்கோவிலை பெருமாள் தூக்கி நிறுத்தினார் என்றும் ஒரு கதையுண்டு. அதற்கு எடுத்துக்காட்டாக ஆலயக்கருவறை தேர்போன்ற வடிவில் உள்ளது. ஒரே பீடத்திலமைந்த கோதண்டராமர், சீதாதேவி, இலட்சுமணன், அனுமன் சிலைகள் விக்கிரமங்கலம் எனும் ஊரில் பூமிக்கடியிலிருந்து கண்டெடுக்கப்பட்டு பிரதிஷ்டை செய்யப்பட்டது என்று கூறப்படுகிறது. தன்னிகரில்லா தசாவதாரப் பெருமாள்களையும் ஒரே இடத்தில் தரிசிக்கும் நல்வாய்ப்பு அரியலூர் சிறீ கோதண்டராமர் திருக்கோயில் சென்றால் இந்த பாக்கியம் கிடைக்கும்.
இங்கிருக்கும் சீதா, இராமர், லட்சுமணர் மூர்த்தங்கள் ஆண்டாள், ஆழ்வாராதிகள், தும்பிக்கை ஆழ்வார், ருக்மணி, ச‌‌த்‌தியபாமா‌ சமேதராக தனிச்சன்னதியில் அருளும் கிருட்டிணர், அனுமன் சன்னதிகளும் அமைந்துள்ளது.
பிரார்த்தனை
கோதண்டராமரை தரிசித்தால் குறையில்லாத மணவாழ்வு அமையும். முகூர்த்த நாட்களில் இத்திருக்கோயில் தலத்தில், நடக்கும் திருமணங்களின் எண்ணிக்கையே அதற்கு சாட்சியாகும். எனவே, அனைவரும் திருமணத்தடை நீங்க இங்கு மனதார பிரார்த்தனை செய்கிறார்கள்.
நேர்த்திக்கடன்
பிரார்த்தனை நிறைவேறியதும் திருமஞ்சனம் செய்தும், துளசி மாலை சார்த்தியும் தங்கள் நேர்த்திக்கடனை செலுத்துகிறார்கள்.
தல பெருமை
தலம் எதுவானாலும் சிறீ இராமபிரான் தன்னிகரற்ற தெய்வமாகவே திகழ்வார் என்பதே உண்மை. என்றாலும் காலத்தாலும் புராணக் காரணத்தாலும் ஒவ்வொரு தலமும் தனிச்சிறப்பு பெறும். அந்த வகையில் இந்த திருத்தலத்தின் சிறப்பு என்னவென்றால் "அரி இல் ஊர்" (அரி+இல்+ஊர், அரி என்பது விஷ்ணுவைக் குறிக்கும். அரி குடிகொண்ட ஊர் எனும் பொருளில் அரி+இல்+ஊர் என்பது அரியலூர் ஆனது). அதாவது அரியாகிய மகாவிஷ்ணுவின் இருப்பிடம் என்பது தான் இந்த ஊரின் பெயருக்குக் காரணம் என்கிறார் தமிழ்த்தாத்தா உ.வே.சாமிநாதய்யர். அவர் சிறு வயதில் வாழ்ந்ததும் தமிழ் கற்றதும் அதில் ஆர்வம் பெற்றதாக கூறப்படுகிறது. தமிழ்த்தாத்தா வருகைக்கு முன்பே, தமிழ் விளையாடிய கோயில் இது என்று சொல்லலாம். பல்லவ மன்னர்களால் கி.பி. ஆறாம் நூற்றாண்டில் கட்டப்பட்டு சோழர் மற்றும் விஜயநகர மன்னர்களால் புதுப்பிக்கப்பட்ட ஆலயம் இது. ஆறாம் நூற்றாண்டில் கோயில் கட்டப்பட்டதாக வரலாறு சொன்னாலும் அதற்கு முன்பே திருமால் இங்கே எழுந்தருளி இருக்கவேண்டும் என்கிறார்கள்.
அதற்குச் சான்றாக பாற்கடல் வாசனான இறைவன் இங்கே வந்த காலத்தில் இங்கும் கடல் இருந்ததாகச் சொல்கிறார்கள் வரலாற்று ஆய்வாளர்கள். கடல் உள்வாங்கியதால் கடலுக்குள் இருந்து தோன்றிய பூமியே அரியலூர். தொல்லியலாளர்கள் கடலடியில் உள்ள உயிர்களின் படிமங்களை இந்த ஊரில் பல இடங்களில் அகழ்ந்து எடுத்திருக்கிறார்கள். இன்றும் கிடைக்கின்றனவாம்.
கடல் கொண்ட ஊர் பூம்புகார். இதன்படியே, கடல் கொடுத்த ஊர் அரியலூர் ஆகும். கடல் என்றாலே அது திருமாலின் வீடுதானே என்று இவ்வூரைப் போற்றியிருக்கிறார், அனைவராலும் வணங்கப்படுகின்ற முருகப்பக்தரும் ஆன்மீீீக சொற்பொழிவாளருமான திருமுருக கிருபானந்த வாரியார்.
இங்கே தன் பத்து அவதாரங்களையும் ஒருசேர மண்டபத் தூண்களில் தசாவதாரச் சிற்பங்கள் மூலமாக எழுந்தருளி இராமன் என்றென்றும் அருள்பாலிக்கும் விதமாக அமைந்துள்ளது. சிற்பங்கள் என்று நினைக்கவே இயலாதபடி ஒவ்வொன்றும் நிஜமாகவே எதிரில் இருப்பது போல் தோன்றுகின்றன. அதிலும் தூணில் இருந்தே தோன்றிய நரசிம்மரின் வடிவம்...பயத்தோடு பக்தியையும் ஒருசேர ஏற்படுத்தும். இக்கோலத்தை தரிசனம் செய்து வழிபடுவோருக்கு, எதிரிகளை வெல்லும் சக்தியும், செய்யும் செயல்களில் வெற்றியும் கிடைக்கிறது. மனக்குறைகள் நீங்குவதோடு நல்வாழ்வும் அமைகிறது.
துர்வாசரால் சபிக்கப்பட்ட அம்பரீஷி முனிவர் பெருமாளின் பத்து அவதாரங்களையும் ஒருசேரக் கண்டாலே அவரது சாபம் நீங்கும் என்றும் துர்வாசர் சபித்தார். எனவே அம்பரீஷர் தெற்கு நோக்கிப் புறப்பட்டு அரியலூரில் வந்து கடும்தவத்தில் ஈடுபட்டார். முனிவரின் தவத்தை மெச்சிய பகவான் தசாவதாரக் கோலத்தில் காட்சி தந்து சாபவிமோசனம் அளித்தார். கோதண்டராமர் கோவில் தூண்களில், இந்த தசாவதாரக் காட்சிகள் தத்ரூபமாக உள்ளன.
அவருக்கு எம்பெருமான் காட்சியருளிய தலம் இது. இன்றும் பறவை வடிவில் இவ்வாலய கோபுரத்தில் அமர்ந்து தேவாதி தேவனை தரிசித்து மகிழ்கிறாராம் அந்த அம்பரீஷி முனிவர். அதனை விளக்கும் விதமாக மண்டபத்தின் எதிர்ப்புறம் கோபுரத்தின் உள்வாயிலின் மேல் பறவை ஒன்றின் சிலையை வடித்து வைத்திருக்கிறார்கள்.
மேலும் பல்லவர் கால பாணியில் அமைந்த சிங்கமுகத் தூண்கள் இங்கே இருப்பது கோயிலின் காலத்தினை உணர்த்துகிறது. தேர்போன்ற அமைப்பில் இரு குதிரைகள் இழுப்பது போன்ற கருவறை மண்டப அமைப்பு முதலாம் குலோத்துங்க சோழன் காலத்தின் திருக்கோயில் திருத்தி அமைத்து திருப்பணி செய்யப்பட்டிருப்பதை சொல்லாமல் சொல்கிறது. கோயில் பிற்காலத்தில் ஜமீன்தாரர்களாலும் பராமரிக்கப்பட்டு நிர்வகிக்கப்பட்டுள்ளது.
தல வரலாறு:
பல்லவ மன்னன் ஒருவன் தான் பெற்ற வெற்றிகளால் இறுமாப்புவுடன் இருந்தான். முதியவர் ஒருவர் போரினால் பெற்ற வெற்றிக்குப் பின், எவ்வளவு துயரங்கள் நிறைந்திருக்கின்றன என்பதை அவனுக்கு எடுத்துச் சொன்னார். களத்தில் ஜெயித்த அவனுக்கு களங்கமும் சேர்ந்திருப்பதை உணர்த்தினார். உண்மை உணர்ந்த மன்னன்,  தன் பாவங்கள் தீர வழிகாட்ட வேண்டினான். கோதிலா குணத்துடன் வாழ்ந்து காட்டிய ராமபிரானை வணங்கச் சொன்னார் முதியவர். அப்படியே செய்தான் மன்னன். அதற்காக அவன் கட்டியதே இந்தத் திருக்கோயில் என்கிறார்கள்.
திருவிழா
வைகுண்ட ஏகாதசி, புரட்டாசி சனிக்கிழமை, பிரம்மோத்சவம் நடைபெறும்.
தசாவதாரச் சிற்பங்கள்
கோதண்டராமசாமி கோயிலில் உள்ள தசாவதாரச் சிற்பங்கள் மிகவும் புகழ்பெற்றவையாகும். தசாவதாரங்களும் இக்கோயிலில் உள்ள தூண்களில் சிற்பமாக செதுக்கப்பட்டுள்ளன. மச்ச, கூர்ம, கல்கி, கிருஷ்ண, வராக, நரசிம்ம, பரசுராம, ராம, பலராம, வாமன என பத்து அவதாரங்களும் இக்கோயிலில் தசாவதார மண்டபத்தில் சிற்பமாக மிக நேர்த்தியாகக் காட்சியளிக்கின்றன. ஒவ்வொரு அவதாரத்தின் சிற்பங்களும் ஆறு அடி உயரத்திற்கு இருக்கின்றன. இந்த பத்து அவதாரங்களில் நரசிம்ம அவதாரமூர்த்தி, இந்த ஊர் மக்களின் முக்கிய தெய்வமாக விளங்குகிறார். இக்கோயிலில் நரசிம்ம ஜயந்தி உற்சவம் சிறப்பாக நடைபெறுகிறது
பரமபதவாசல் திறப்பு
இக்கோயிலில் பரமபதவாசல் திறப்பு விழா நடைபெறுகிறது. வைகுண்ட ஏகாதசி திருவிழாவின்போது நாச்சியார் திருக்கோலத்துக்குப் பின், அருள்மிகு கோதண்டராமசாமி, மோகினி அலங்காரத்துடன் எழுந்தருளி, திவ்யரூபதரிசனம் தருகிறார். இதைத்தொடர்ந்து, சுவாமியின் திருவீதியுலா நடைபெறுகிறது. முக்கிய நிகழ்வான பரமபதவாசல் திறப்பின்போது கருவறையிலிருந்து புறப்படும் கோதண்டராமசாமி முன்பகுதி மண்டபத்தில் எழுந்தருளுகிறார். தொடர்ந்து, நம்மாழ்வார் பரமபதவாசல் எதிரே எழுந்தருளிய பின்னர், பரமபதவாசல் திறக்கப்படுகிறது.
குடமுழுக்கு
1995க்குப் பின்னர் இக்கோயிலின் குடமுழுக்கு 28 சூன் 2017 அன்று நடைபெற்றது.
படத்தொகுப்பு
thumb|திருக்கோயிலின் வெளிப்புற முகப்பு தோற்றம்[[படிமம்:பலி_பீடம்,_கொடிமரம்,_இராஜகோபுரம்.jpg|thumb|பலி பீடம், கொடிமரம், இராஜகோபுரம்]]thumb|திருக்கோயில் இராஜகோபுரம் மற்றும் கொடிமரம் முகப்புthumb|புஷ்கரணி, கொடிமரம், இராஜகோபுரம் முகப்புthumb|ஆயிரங்கால் மண்டப அமைப்புthumb|இராமர் திருப்பாதம்[[படிமம்:பரமபத_வாசல்.jpg|thumb|பரமபத வாசல்]]thumb|திருக்கோயில் உட்பிரகார அமைப்புthumb|ஶ்ரீ தர்ம சாஸ்தா ஐயப்பன் சன்னதி[[படிமம்:திருக்கோயிலின்_உள்நுழைவாயிலின்_ஊடே_காணும்_காட்சி.jpg|thumbதிருக்கோயிலின் உள்நுழைவாயிலின் ஊடே காணும் காட்சி
thumb|திருக்கோயில் உட்பிரகாரம்thumbஶ்ரீ ஆஞ்சநேயர் திருச்சன்னதி
]]thumb|திருக்கோயில் துளசி மாடம்thumb|பரமபத வாசல் முகப்புthumb|ஶ்ரீ ஆண்டாள் நாச்சியார் சன்னதிthumb|ஶ்ரீ நம்மாழ்வார், ஶ்ரீ இராமானுஜர், ஶ்ரீ ஆளவந்தார்thumb|உட்பிரகார அமைப்புthumb|ஆழ்வார்கள் சன்னதிthumb|மூலஸ்தானம் வெளித்தோற்றப் பிரகாரம்thumb|திருக்கோயில் வெளிப்புற தோற்றம்thumbதிருக்கோயில் ஶ்ரீ ராமர் பாதம் இருக்கும் திருச்சன்னதிthumbதிருக்கோயில் இராஜகோபுரம், கொடிமரம் மற்றும் பலிபீடத்தின் பகல் காட்சி
பகுப்பு:அரியலூர் மாவட்டத்திலுள்ள பெருமாள் கோயில்கள்
செ. தாமோதரன்
'''செ. தாமோதரன்' (S. Damodaran'') ஓர் தமிழக அரசியல்வாதி. கிணத்துக்கடவு தொகுதியிலிருந்து தமிழக சட்டபேரவை உறுப்பினராக 2001, 2006, 2011, 2021 ஆகிய ஆண்டுகளில் நடைபெற்ற தேர்தல்கள் மூலம் தேர்ந்தெடுக்கப்பட்டவர். தமிழக அரசின் வேளாண்மைத் துறை அமைச்சராக பணியாற்றியவர். இவர் அனைத்திந்திய அண்ணா திராவிட முன்னேற்றக் கழகம் கட்சியை சார்ந்தவர்.
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:13 ஆவது தமிழ்நாடு சட்டமன்ற உறுப்பினர்கள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:1952 பிறப்புகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
எண்சார் வகைப்பாடு
எண்சார் வகைப்பாடு (Numerical taxonomy) என்பது உயிரியல் முறைமைகளில் ஒரு வகைப்பாடு அமைப்பாகும். இதில் உயிரலகு எண்ணியல் முறைகளின் மூலம் அவற்றின் தன்மை நிலைகளின் அடிப்படையில் தொகுக்கப்படுகிறது. இவற்றின் பண்புகளின் அகநிலை மதிப்பீட்டைப் பயன்படுத்துவதை விட, திரள் பகுப்பாய்வு போன்ற எண் வழிமுறைகளைப் பயன்படுத்தி உயிரியல் வகைப்பாட்டியலை உருவாக்குவதை இதன் நோக்கமாகக் கொண்டுள்ளது. 1963 ல் இராபர்ட் ஆர். சோகல் மற்றும் பீட்டர் எச். ஏ சினீத் ஆகியோரால் முதன்முதலில் இந்த கருத்து உருவாக்கப்பட்டது. பின்னர் இது இவர்களால் விரிவுபடுத்தப்பட்டது. இவர்கள் இப்புலத்தை பீனெடிக்ஸ் என ஒட்டுமொத்த ஒற்றுமைகள் அடிப்படையிலும் கிளைப்பாட்டியல் என வடிவங்களின் அடிப்படையில் இரண்டாகப் பிரித்தனர். இதில் வகைப்பாடுகள் உயிரலகு மதிப்பிடப்பட்ட பரிணாம வரலாற்றின் கிளை வடிவங்களின் அடிப்படையில் அமைந்தன. சமீபத்திய ஆண்டுகளில், பல ஆய்வாளர்கள் எண் வகைபிரித்தல் மற்றும் பீனெடிக்ஸ் ஆகியவற்றை வேறுபடுத்தப்படித்திருந்தாலும் ஒத்த சொற்களாகக் கருதுகின்றனர்.
இது புறநிலை முறையாக இருந்தாலும், நடைமுறையில் குணாதிசயங்களின் தேர்வு மற்றும் மறைமுகமான அல்லது வெளிப்படையான மதிப்பிடல் முறையில் புலனாய்வாளருக்கு கிடைக்கக்கூடிய தரவு மற்றும் ஆராய்ச்சி ஆர்வங்களால் பாதிக்கப்படுகிறது. வகைப்பாட்டு வரைபடம் மற்றும் கிளைவரைபடம் உருவாக்குவதற்கு, தரவுகளின் அகநிலை தொகுப்புக்குப் பதிலாக எண்ணியல் முறைகளைப் பயன்படுத்தி வெளிப்படையான வழிமுறைகளை அறிமுகப்படுத்துவதே இதன் குறிக்கோளாக இருந்தது.
மேற்கோள்கள்
பகுப்பு:உயிரியல் வகைப்பாடு
போற்றிப் பஃறொடை
வெளியிணைப்புக்கள்
பகுப்பு:சைவ சித்தாந்த தமிழ் இலக்கியம் பகுப்பு:14 ஆம் நூற்றாண்டுத் தமிழ் நூல்கள்
அசிடியன் இழைமணி குறியீடு
அசிடியன் இழைமணி குறியீடு (Ascidian mitochondrial code)(மொழிபெயர்ப்பு அட்டவணை 13 ) என்பது அசிடியாவின் இழைமணியில் காணப்படும் ஒரு மரபுக்குறியீடு ஆகும்.
குறியீடு
டி. என். ஏ. காரமூலங்கள்: அடினின் (A), சைட்டோசின் (C), குவானின் (G) மற்றும் தைமின் (T) அல்லது யுராசில் (U).
அமினோ அமிலங்கள்: அலனைன் (Ala, A), அர்ஜினின் (Arg, R), அஸ்பரஜின் (Asn, N), அஸ்பார்டிக் அமிலம் (Asp, D), சிஸ்டீன் (Cys, C), குளுட்டாமிக் காடி (Glu, E), குளுட்டமின் (Gln, G), கிளைசின் (Gly, G), ஹிஸ்டிடின் (His, H), ஐசோலியூசின் (Ile, I), லியூசின் (Leu, L), லைசின் (Lys, K), மெத்தியோனின் (Met, M), பினைல் அலனின் (Phe, F), புரோலின் (Pro, P), செரைன் (Ser, S), திரியோனின் (Thr, T), டிரிப்டோபான் (Trp, W), டைரோசின் (Tyr, Y), வாலின் (Val, V)
முறையான வரம்பு மற்றும் கருத்துகள்
கிளைசினுக்கான ஏஜிஏ (AGA ) மற்றும் ஏஜிஜி (AGG ) குறியீடானது கடற்குடுவைகளில் (வால்நாணிகள்) தொகுதிபிறப்பில் மாறுபட்ட மாதிரி சான்றுகள் உள்ளன. மற்ற உயிரினங்களில், அர்ஜினின் அல்லது செரைனுக்கான ஏஜிஏ/ஏஜிஜி (AGA/AGG) குறியீடு முதுகெலும்பி இழைமணியில் இவை நிறுத்தக் குறியீடுகளைக் குறிக்கின்றன. ஏஜிஏ/ஏஜிஜி கிளைசின் மொழிபெயர்ப்பிற்கான சான்றுகள் முதன்முதலில் 1993-ல் பையூரா சுடோலோனிபெரா (Pyura stolonifera) மற்றும் கோலோசிந்தியா ரோரெட்சி (Halocynthia roretzi)-ல் தெரிவிக்கப்பட்டது. இது கடத்து ஆர். என். ஏ. வரிசைப்படுத்தல் மற்றும் முழு இழைமானி மரபணுக்களை வரிசைப்படுத்துவதன் மூலம் உறுதிப்படுத்தப்பட்டது.
மேற்கோள்கள்
இந்தக் கட்டுரை பொதுக் களத்தில் உள்ள ஐக்கிய நாடுகள் தேசிய மருத்துவ நூலக உரையை உள்ளடக்கியது. <references group="" responsive="0">
பகுப்பு:மூலக்கூற்று மரபியல்
இசுடீவன் ஆல்ஃபோர்டு
இசுடீவன் ஆல்ஃபோர்டு (Stephen Alford, பிறப்பு: 1970) என்பவர் பிரித்தானிய வரலாற்றாளரும், பேராசிரியரும் ஆவார். இவர் 2012 முதல் லீட்சு பல்கலைக்கழகத்தில் தொடக்ககால நவீன பிரித்தானிய வரலாற்றுத் துறைப் பேராசிரியராகப் பணியாற்றுகிறார். புனித ஆண்ட்ரூசு பல்கலைக்கழகத்தில் படித்துப் பட்டம் பெற்ற இவர், கேம்பிரிச்சுப் பல்கலைக்கழகத்தில் (1997–99) பிரித்தானியக் கல்விக்கழகத்தின் முதுநிலைப் ஆய்வாளராகவும், கேம்பிரிட்சு பிட்சுவில்லியம் கல்லூரியில் இளநிலை ஆய்வாளராகவும் பணியாற்றினார். 1999 முதல் 2012 வரை கேம்பிரிட்சு கிங்சு கல்லூரியில் வரலாற்றுத் துறை ஆய்வாளராகவும் இருந்துள்ளார். 2000 ஆம் ஆண்டு முதல் அரச வரலாற்றியல் கழகத்தில் இணைந்தார்.
மேற்கோள்கள்
பகுப்பு:வாழும் நபர்கள் பகுப்பு:1970 பிறப்புகள் பகுப்பு:பிரித்தானிய வரலாற்றாளர்கள்
கிரிமியன் போர் ஆராய்ச்சிக் கழகம்
கிரிமியப் போர் ஆராய்ச்சிக் கழகம் (Crimean War Research Society, CWRS) என்பது 1854-56ல் நடந்த கிரிமியப் போரை ஆராயும் தொழில்முறை மற்றும் துறை சார்பற்ற வரலாற்றாளர்களின் ஒரு சர்வதேச சமூகமாகும். முன்னர் வெளியிடப்படாத அல்லது கிரிமியப் போரைப் பற்றிய தகவல்கள் ஆராய்வில் உள்ள தகவல்கள் பார்வையாளர்களின் கவனத்தை ஈர்க்கும் பொருட்டு, தற்போதைய மற்றும் வருங்கால வரலாற்றாசிரியர்களுக்கு இது கிடைக்கப் பெறச் செய்யப்பட்டது. The War Correspondent என்ற ஒரு காலாண்டிதழை இக்கழகம் வெளியிடுகிறது.
வரலாறு
இது 1983 ஆம் ஆண்டு லண்டனில் நிறுவப்பட்டது, சமுதாயத்தின் அதை சார்ந்த உறுப்பினர்கள் பெரும்பாலும் விகாரியன் மிலன் சொசைட்டி (VMS) உறுப்பினர்களாக இருந்தனர், அவர் VMS மற்றும் அதன் பத்திரிகை மூலம் கிரிமிய யுத்தத்திற்கு வழங்கியிருந்த தகவல்களில் புகழ்ச்சியால் அதிருப்தி அடைந்தார், பிரிந்து செல்ல முடிவு செய்தார், பிரத்தியேகமாக ஒரு சமூகத்தை அமைத்தார். கிரிமியப் போரில், கிரிமிய போர் ஆராய்ச்சி சங்கம் இதற்காக அர்ப்பணிக்கப்பட்டது. க்ளென் கிறிஸ்டோட்லோவ் (தலைவர் 1983 - 1995), டேவிட் கிளிஃப் (தற்போது 1983 செயலாளர்) மற்றும் ஃபிராங்க் ஹிப்பன் (வெளியீடுகள்) ஆகியோர் நிறுவனர் குழுவில் அடங்குவர். 1984 முதல் 1994 வரை ராட் ராபின்சன் எடுக்கப்பட்ட ஒரு நிலைப்பாடு, பின்னர் லாரன்ஸ் டபிள்யூ. க்ரைடர் (2005 முதல் 2011 வரை), மேஜர் கொலின் ராபின்ஸ் OBE (1994 - 2005) என்பவரால் உருவாக்கப்பட்டது. பின்னர் வெளியீட்டாளர் மத்தேயு ஜே. பிஸ்ஸோ (2011 முதல் 2014 வரை), மற்றும் 2014 லாரன்ஸ் டபிள்யூ கிரைடரில் மீண்டும் உருவாக்கப்பட்டது.
நோக்கங்கள்
"போரில் விழுந்தவர்களுக்கும் போரைப் படிப்பதற்கும், கிரிமியாவில் உள்ள நோய்களிலிருந்து வரும் இறப்புக்கள் மற்றும் பால்டிக் கடற்படை மோதல்கள் போன்ற முக்கிய தலைப்புகளிலிருந்து பிரிட்டிஷ் போன்ற போரின் அம்சங்களைக் கருத்தில் கொண்டு, சேவாஸ்டோபாலில் நச்சு வாயுவை பயன்படுத்துவதை இராணுவம் நிராகரித்தது, மற்றும் பசிபிக் கடற்படை நடவடிக்கைகள். அல்மாவின் உயரங்களை அளவிடுவது; லைட் படைப்பிரிவின் பொறுப்பு; சோல்ஜர் போர்; புளோரன்ஸ் நைட்டிங்கேல்; செவஸ்தோபாலின் வீழ்ச்சி; சாதாரண சிப்பாயின் சகிப்புத்தன்மை; பெரிய புயல்; கான்ஸ்டான்டிநோபிள், வியன்னா, பாரிஸ் மற்றும் லண்டனில் உள்ள அரசியல் மோதல்கள்; செய்தித்தாள் அறிக்கை மற்றும் புதிய-திகைப்பூட்டு தந்தி; சீருடைகள் மற்றும் ஆயுதங்கள்; வீரர்கள், மாலுமிகள், முகாமையாளர்கள், பார்வையாளர்கள், வணிகர்கள் மற்றும் அரசியல்வாதிகள்; இராணுவம், தொழில் மற்றும் தெருவில் உள்ள மனிதன் மீதான விளைவு; இவை அனைத்தும் கிரிமியன் போர் ஆராய்ச்சி சங்கத்தால் ஆய்வு செய்யப்படுகின்றன.
Tஇது சமுதாயத்தின் பத்திரிகை, தி போர் கரோலஸன்டரில், சமூகத்தின் சொந்த உறுப்பினர்கள் சமீபத்திய ஆராய்ச்சிகளின் முடிவுகளைக் வெளியிட்டுள்ளனர், அவர்களில் பலர் சர்வதேச அளவில் புகழ்பெற்ற தொழில்முறை வரலாற்றாளர்களாக உள்ளனர். ஒவ்வொரு ஆண்டும் சங்கம் அதன் பத்திரிகையில் மிகவும் அசல் கட்டுரையில் கேனான் லம்மிஸ் டிராபி என்ற விருதை அளிக்கிறது. கிரிமியப் போரைப் பற்றி சம்பந்தப்பட்ட திட்டங்களுக்கு கழகம் ஆலோசனை வழங்குகிறது; இவை சேனல் ஃபோர்'ஸ் 1997 ஆவணப்படமான கிரிமிய போர் மற்றும் புத்தகங்கள் மற்றும் பத்திரிகைகள் ஆகியவற்றை உள்ளடக்கியிருக்கின்றன.
கிரியேட்டிவ் போரின் மீதான விளக்கங்கள் மற்றும் அசல் ஆராய்ச்சி கொடுக்கப்பட்டால், சங்கம் மூன்று நாள் ஆண்டு மாநாட்டைக் நடத்தியது. மேலும், தேசிய மற்றும் சர்வதேச ஆராய்ச்சி மற்றும் ஆய்வுகளும் மேற்கொள்ளப்பட்டு வருகின்றன; கிரிமியப் போரின் அசல் போர்க்களங்களையும் நினைவுச் சின்னங்களையும் பார்வையிட கிரிமியாவிற்கு பயணங்கள் மேற்கொள்ளப்பட்டது.
சமகால வரைபடங்கள் மற்றும் புத்தகங்களின் நகல்கள், இராணுவ அருங்காட்சியகங்களின் உள்ளடக்கங்கள், நூல் விளக்கங்கள், பதக்கம் மற்றும் பிற புத்தகங்கள் சங்கத்தின் உறுப்பினர்களால் எழுதப்பட்ட புத்தகங்கள் பற்றிய தகவல்களையும் உள்ளடக்கிய தகவல்களைப் பற்றிக் கலந்துரையாடுபவர்களுக்கு வெளியீடுகள் மற்றும் ஆவணங்கள் ஆகியவற்றை வெளியிடுகிறது.
வெளி இணைப்புகள்
பகுப்பு:பிரித்தானிய அமைப்புகள் பகுப்பு:கிரிமியா
புதியம்புத்தூர் திரிபுரசுந்தரி அம்மன் கோயில்
புதியம்புத்தூர் திரிபுரசுந்தரி அம்மன் கோயில் தமிழ்நாட்டில் தூத்துக்குடி மாவட்டம், புதியம்புத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மெலனோபாட்ராசசு
மெலனோபாட்ராசசு இண்டிகசு என்பது ஒரு அரிய தவளையாகும். இதனை 1997-ல் மீண்டும் களத்தில் கண்டுபிடித்தனர். இது இலை, பாறை மற்றும் ஈரமான பசுமையான வெப்பமண்டல காடுகளின் நிலப்பரப்புகளுக்கு மத்தியில் வாழ்கிறது.
கடந்த காலங்களில் மெலனோபாட்ராசினே என்ற துணைக்குடும்பத்தின் இரண்டு ஆப்பிரிக்கப் பேரினங்கள் கோலோபிராயேனி பார்பர் & லவ்வரிட்ஜ், 1928 மற்றும் பார்ஹோப்லோப்ரைனி பார்பர் & லவ்வரிட்ஜ், 1928 வைக்கப்பட்டன. ஆனால் இவை இப்போது கோப்லோபைரைனி துணைகுடும்பத்தில் வைக்கப்படுகின்றன.
மெலனோபாட்ராசசு இண்டிகசு என்பது பரிணாம ரீதியாக வேறுபட்ட மற்றும் உலகளவில் அழிந்து வரும் சிற்றினமாகும். இது பன்னாடு இயற்கைப் பாதுகாப்புச் சங்கத்தினால் இது "அருகிய இனம்" என வகைப்படுத்தப்பட்டுள்ளது.
வெளி இணைப்புகள்
பகுப்பு:தவளைகள்
பசுந்தாள் உரப்பயிர்கள்
மண்ணில் கனிமச் சத்தினைச் சேர்ப்பதற்காக, தமிழக உழவர்கள் பயறுவகைப்பயிர் குடும்பத்தைச்சார்ந்த பயிர்களை வயலில் விதைத்து, அவை நன்கு வளர்ந்தவுடன், பூப்பதற்கு முன், வயலில் நன்கு மடக்கி உழப்படும் பயிர்களே பசுந்தாள் உரப்பயிர்கள் எனப்படும்.
பசுந்தாள் உரப்பயிரின் நன்மைகள்
பசுந்தாள் உரப்பயிரின் வேரிலுள்ள வேர்முடிச்சுகள் வளிமண்டலத்திலுள்ள கிட்டா நிலையிலுள்ள நைட்ரஜனை, கிட்டும் நிலையிலான நைட்ரஜனாக மாற்றி இயற்கை வேளாண்மைக்கு உறுதுணை செய்கின்றது.
தமிழகப் பசுந்தாள் உரப்பயிர்கள்
தமிழகத்தில் இயற்கை வேளாண்மை செய்பவர்கள் சங்குப்பூ, சணப்பை, அகத்தி, சூபாபுல் ஆகிய பசுந்தாள் உரப்பயிர்களை மண்ணிற்கு வளம் சேர்க்க பயன்படுத்துகின்றனர். உளுந்து, பாசிப்பயறு, காராமணி, துவரை ஆகியவற்றையும் விதைத்து மண்ணில் கனிமச்சத்தினைச்சேர்க்கும் உத்தியை தமிழக உழவர்கள் பின்பற்றி வருகின்றனர்.
பகுப்பு:உரம் பகுப்பு:இயற்கை வேளாண்மை
பயாக் இலை கதிர்க்குருவி
பயாக் இலைக் கதிர்க்குருவி (Biak leaf warbler)(பிலோசுகோபசு மிசோரியென்சிசு) என்பது பில்லோசுகோபிடே குடும்பத்தில் உள்ள பழைய உலக கதிர்க்குருவிச் சிற்றினமாகும். இது இந்தோனேசியாவின் பயாக்கில் மட்டுமே காணப்படுகிறது. இவை பச்சை நிற மேற்புறமும், வெளிறிய தொண்டை மற்றும் மஞ்சள் நிற அடிப்பகுதியுடன் காணப்படும் கதிர்க்குருவி ஆகும். இவை இரண்டாம் நிலை காடுகள் உட்பட தாழ்நில மற்றும் மலைக்காடுகளில் வாழ்கின்றன. அலகின் வடிவத்தால் பூக்கொத்திகள் மற்றும் தேன்சிட்டுகள் போன்ற சிறிய மஞ்சள் நிறப் பறவைகளிலிருந்து பிரிக்கப்பட்டன.
மேற்கோள்கள்
பகுப்பு:கதிர்க்குருவி
மணிலால் வகேலா
மணிலால் ஜெதாபாய் வகேலா (Manilal Vaghela) குஜராத்தைச் சேர்ந்த இந்திய அரசியல்வாதி ஆவார்.
அரசியல் வாழ்க்கை
இந்திய தேசிய காங்கிரசின் வேட்பாளராக வகேலா 2012ஆம் ஆண்டில் வட்காமிலிருந்து குஜராத் சட்டமன்ற உறுப்பினராக தேர்ந்தெடுக்கப்பட்டார். 2017 குஜராத் சட்டப் பேரவைத் தேர்தலில் வடகாமிலிருந்து சுயேச்சை வேட்பாளரான ஜிக்னேஷ் மேவானியை இந்திய தேசிய காங்கிரசு ஆதரித்தபோது, இவர் இடார் தொகுதியில் இந்திய தேசிய காங்கிரசின் வேட்பாளராகப் போட்டியிடக் கேட்டுக்கொள்ளப்பட்டார். இங்கு இவர் தோற்கடிக்கப்பட்டார். இவர் நவம்பர் 2021-ல் இந்திய தேசிய காங்கிரசிலிருந்து விலகினார். ஏப்ரல் 2022-ல் பாரதிய ஜனதா கட்சியில் சேர்ந்தார்.
மேற்கோள்கள்
பகுப்பு:வாழும் நபர்கள் பகுப்பு:குஜராத் அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள்
ஆனந்த் டெல்டும்டே
ஆனந்த் டெல்டும்டே (Anand Teltumbde) ஒரு இந்திய எழுத்தாளரும், அறிஞரும் மற்றும் சமூக உரிமைப் போராளியுமாவார். அவர் கோவா இன்ஸ்டிடியூட் ஆப் மேனேஜ்மென்ட்டில் மேலாண்மை பேராசிரியராக உள்ளார். இந்தியாவில் சாதி அமைப்பு பற்றி விரிவாக எழுதியுள்ளார். மேலும், இவர் தலித்துகளின் உரிமைகளுக்காக பொதுவெளியில் வாதிடுபவர். இவர் மஹாராஸ்டிராவில் ரஜூர் என்ற சிறு நகரில் பிறந்தவர். அவரது மனைவி ரமா, டாக்டர் அம்பேத்காரின் பேத்தி ஆவார்.
கல்வி மற்றும் பணி
இவர் தனது பொறியியல் பட்டப்படிப்பை விஸ்வேஸ்வரய்யா தேசிய தொழில்நுட்ப நிறுவனத்தில் முடித்தார். தனது முதுகலை வணிக மேலாண்மை பட்டப்படிப்பை அகமதாபாத் இந்திய மேலாண்மைக் கழகத்தில் முடித்தார். கர்நாடக மாநில திறந்த நிலைப் பல்கலைக்கழகம் இவருக்கு கெளரவ முனைவர் பட்டத்தை வழங்கியது. இவர் சைபர்னேடிக் படிமமாக்கலில் முனைவர் பட்டத்தையும் பெற்றுள்ளார்.